google/wiki40b huggingface dataset:
וויצק

ווֹיְצֶק (Woyzeck) הוא מחזה מאת גאורג ביכנר (1813–1837), שראה אור רק לאחר מותו, בשנת 1879, והועלה לראשונה ב-8 בנובמבר 1913 בעיר מינכן.
לשם העלאת המחזה היה צורך לערוך שינויים מקיפים בכתבי היד הרבים של המחזה, שכן ביכנר נפטר בגיל 23 ממחלת הטיפוס לפני שהשלים את כתיבתו.
המחזה מציג קטעים מתוך חייו של החייל הפשוט פרנץ וויצק, שעושה ככל שביכולתו כדי לקיים את חברתו מריה ואת בנם המשותף מחוץ לנישואין. לשם כך הוא אף משמש שפן ניסיונות אצל מדען אכזרי. מריה בוגדת בו עם חייל אחר, בדרגת סרן. חשדו של וויצק מתעורר מיחסם הקריר של חבריו, עד שהוא מבחין במריה ובמאהבה רוקדים בפונדק. לאחר התבוסה למאהב הבכיר והחזק ממנו הופכות ההזיות מהן סבל עוד קודם לכן לשאיפות לרצח. לבסוף הוא משיג סכין, מחלק את כל רכושו ודוקר את מריה למוות.
לפי מצב המחקר המדעי הנוכחי, משקפת עלילת המחזה וויצק לפחות מקרה פלילי אמיתי אחד או אורגת יחדיו מספר מקרים כאלו. ביכנר עיבד למחזהו עובדות מתוך מקרים פליליים אמיתיים ואף אימץ את השם וויצק לצורך המחזה שלו מתוך שמו של יוהאן כריסטיאן וויצק, שבהתקף קנאה רצח את קריסטיאן ווסט, אלמנה עמה חי והיה לאדם האחרון שהוצא להורג בכיכר השוק של לייפציג.
וויצק נחשב ל"דרמה פתוחה" וזאת בניגוד למבנה ה"דרמה הסגורה" של אריסטו, כמו למשל במחזה "מרי סטיוארט" של שילר. הדרמה הפתוחה היא אוסף חופשי של סצינות בודדות, חסרות תלות תוכנית או כרונולוגית מדויקת ביניהן. גם המבנה הקלאסי של חמש המערכות לא מתקיים.
המחזה שימש כבסיס לאופרה ווצק מאת אלבן ברג.

בישראל

וויצק עלה בישראל בתיאטרון החאן בשנת 1973, בתיאטרון הבימה בשנת 1978, בתיאטרון המעבדה בבימויו של עמיר קליגר בשנת 2004, הוא הועלה בתיאטרון מלנקי, ב-2006.
הוא תורגם לעברית בידי דורי פרנס ועלה בתיאטרון הקאמרי ב-30 בספטמבר 2010 בבימויו של איתי טיראן ובכיכובם של טיראן ורותי אסרסאי.
בשנת 2017 הועלה המחזה בשלישית בתיכון לאומנויות הבמה,תלמה ילין, על ידי תלמידי שכבת י"ב.
שבויה

בהלכה היהודית, שבויה היא אשה נשואה שנשבתה בידי נכרים, וככזו יש חשש שנאנסה בידיהם, ולכן נאסרה להינשא לכהן מדרבנן.

הכלל

מדין התורה אין חוששים שאשה נאנסה כל זמן שהאשה מכחישה זאת ואין עדות כנגדה, וזאת מכוח חזקה דמעיקרא, כלומר במצב של חוסר ידיעה ברורה לגבי המציאות (במקרה זה, האם האשה נאנסה או לא) אנו מניחים כי המצב הגופני הקודם נשאר בעינו. 
מדרבנן, חוששים שכל אשה שהייתה בשבי בידי גויים נאנסה, כל זמן שאין עדות כי האשה לא נאנסה, וזאת מכיוון שמניחים שרוב הגוים פרוצים בעריות. מכיוון ששבויה הוא איסור חכמים, הם הקלו והאמינו במקרה זה גם לעדות של אשה, עבד ושפחה, הפסולים לעדות בדרך כלל.

סייגים

יש להבדיל בין שני מניעים לשבי: שבויה מחמת ממון, שבויה שנשבתה כמשכון על חוב, ונשבתה מכיוון שהחוב לא שולם. במקרה כזה יש חשש שהאשה נאנסה רק כאשר דבר זה לא יפגע בעצם החוב, אך אם אונס ימנע את החזר החוב, אין חוששים שהאשה נאנסה.
לעומת זאת, שבויה מחמת נפשות, כלומר שנשבתה כדי להורגה, היא מסורה בידם לגמרי, ולכן יש להניח שנאנסה.

בולשת

במסכת כתובות דנה הגמרא בקשר לכניסת חיל גויים לעיר ('בולשת'), שבמקרה כזה ישנו חשש אונס כלפי כל הנשים שבתוכה, שכן כל נשות העיר חשובות כשבויות ביד הגדוד. הגדר המדויק של דין זה (כלומר באיזה סוג של חיל גויים חוששים לדבר זה) נתון במחלוקת ראשונים.
לכלל זה ישנה החרגה: אם יש מקום מסתור בעיר, שבו יכולה הייתה אפילו אשה אחת להסתתר, יש לקבל כנאמנת כל אשה שתאמר שלא נאנסה, היות שהיא הייתה יכולה לטעון שהתחבאה במסתור (מיגו).
נשף סיום (סרט)

עלילה

הזמן מתקרב לנשף הסיום השנתי של בוגרי התיכון, נובה היא חברה בוועדת המארגנים של הנשף ביחד עם חברייה מיי, אלי, ברנדון ורולו. הם כבר סיימו להכין את הקישוטים והתפאורה לנשף והכול כבר מוכן ונובה מקווה שברנדון, בו היא מאוהבת, יציע לה ללכת לנשף ביחד עמו. בנוסף לכך שהרבה מחכים ומתרגשים לקראת הנשף האירוע מהווה גם מקור לדאגה כמו לשמשל שלוייד מתלונן בפני אחותו החורגת טס שאין לו מישהי ללכת איתה ביחד לנשף והיא ממליצה לו להזמין מישהי לנשף ולא משנה מי ומיי מגלה שהיא והחבר שלה התקבלו ללימודים בשתי אוניברסיטאות שונות. ג'ורדן מוצאת עגיל במכונית של החבר שלה וחוששת שהוא בוגד בה ומנהל בית הספר מציב בפני ג'סי תנאי שאם לא יעזור לנובה בהכנות לקראת נשף הסיום הוא לא יוכל להיות בעל דיפלומה של בוגר תיכון.
ריקוד מושחת

עלילת הסרט

בייבי ומשפחתה מגיעים לאתר-הנופש "קלרמן", בו מועסקים שני רקדנים. אביה הרופא של בייבי משדך לה את בנו של מנהל המלון, ניל. בצירוף מקרים, בייבי מגיעה למעין מועדון סודי במלון, בו רוקדים עובדי אתר הנופש ריקודים צמודים וחושניים. היא נבוכה, וג'וני קאסל מגיע ומלמד אותה לרקוד. היא מתחילה להתאהב בו, וניל מגיע ולוקח אותה לאכול משהו במטבח המלון, כאשר היא מבחינה בבת זוגו של ג'וני לריקודים- פני היפהפייה והבלונדינית, כשהיא יושבת על הרצפה ובוכה.
היא קוראת לג'וני, מגלה שפני בהריון, וחושבת שהוא ממנו. הוא מעמיד אותה על טעותה, ואומר לה שרובי, סטודנט לרפואה שמועסק כמלצר באתר, והוא גם זה שיוצא עם אחותה של בייבי, הכניס את פני להריון, ידע על כך ולא עזר לה. כשבייבי לא מאמינה לג'וני, היא מתעמתת עם רובי, מגלה שג'וני דובר אמת ושופכת על רובי קנקן מים.
בינתיים, פני צריכה לעשות הפלה, וכשבייבי מבקשת כסף מאביה למטרה לא מוגדרת, הוא חושד, אך נותן לה את הכסף. ג'וני מציע בצחוק שבייבי תחליף את פני בהופעה חשובה, ובן-דודו של ג'וני משכנע את כולם שזה רעיון טוב.
בייבי וג'וני מתאמנים על ריקודים שונים- על שיווי משקל מעל קורת עץ, ואת ההרמה הידועה- באגם. ההופעה מוצלחת, מלבד "ההרמה" שבייבי לא הצליחה לבצע. כשג'וני ובייבי חוזרים מההופעה במכונית, הם מוצאים את פני במצב קשה, משום שההפלה בוצעה בתנאים לא מתאימים. בייבי מזעיקה את אביה, שמטפל בפני, אך כועס על בייבי ואוסר עליה להיפגש עם החבורה.
בייבי מתגנבת לאולם נטוש ורוקדת עם ג'וני ריקוד חושני והם שוכבים. למחרת במלון, אביה של בייבי רוצה לעזוב, אך אשתו משכנעת אותו להישאר; ומאשימים את ג'וני בגניבת ארנק בלילה הקודם. בייבי יודעת שזה לא הוא, ומנסה לשכנע את האחרים בחפותו, על אף שאין לו אליבי. כשמנהל המלון אומר לניל שהוא עומד לפטר את ג'וני, בייבי מתוודה מול משפחתה שהיא שכבה עם ג'וני בלילה הקודם.
בייבי מבקרת את פני, ורואה את ג'וני שם. ג'וני ופני מדברים, והיא אומרת לו שהוא צריך להיפרד מבייבי כדי לא לשבור את ליבה. בייבי מנשקת את ג'וני כדי להתנצל על ריב קודם, וג'וני מחזיר לה נשיקה. רובי מגיע, וצוחק על כך "שהוא בחר באחות הלא נכונה" (כזכור, רובי יוצא עם אחותה של בייבי), וג'וני מרביץ לו ועוזב את המלון.
המופע האחרון של העונה מגיע, והוא בנאלי ומשעמם. לפתע, ג'וני נכנס, לוקח את בייבי ומפלס את דרכו בין היושבים לעבר הבמה. הוא עולה עליה, ואומר את שמו- ואת שמה המלא של בייבי; פרנסס. הם רוקדים ריקוד ממבו המותאם לשיר הרומנטי, ואמה של בייבי מתגאה בה.
לאחר ריקוד הסולו של ג'וני, בייבי רצה לעברו ושניהם מבצעים את ההרמה המפורסמת.
טוקאנה

טוקאנה (ברומנית: Tocană) או, לעיתים קרובות בצורת הקטנה, טוקאניצה (ברומנית: Tocăniţă) היא צלי בשר מהמטבח הרומני המתובל ברוטב עגבניות, שום ופפריקה. נהוג לאוכלו בלוויית ממליגה. 
שם המנה נגזר מהפועל הרומני a toca שמשמעו לקצוץ או לטחון.
ג'נה מרבלס

ג'נה ניקול מורי (באנגלית: Jenna Nicole Mourey; נולדה ב-15 בספטמבר 1986), המוכרת יותר בכינויה ג'נה מרבלס (באנגלית: JennaMarbles), היא יוטיוברית, ולוגרית, קומיקאית ושחקנית אמריקאית. נכון ל-דצמבר 2018, לערוץ הראשי שלה יש 18.9 מיליון משתמשים רשומים, ו- 2.9 מיליארד צפיות. הוא הערוץ ה-44 עם המספר הרב ביותר של משתמשים רשומים ביוטיוב, והערוץ ה-8 עם המספר הרב ביותר של משתמשים רשומים המופעל על ידי אישה.

חייה המוקדמים והשכלתה

מרבלס נולדה ברוצ'סטר, ניו-יורק, שם גם סיימה את לימודיה בתיכון ברייטון בשנת 2004. לאחר מכן עברה לבוסטון, שם למדה באוניברסיטת סאפוק, וקיבלה תואר ראשון בפסיכולוגיה. לאחר זמן מה עברה ללמוד באוניברסיטת בוסטון, שם קיבלה תואר מאסטר בפסיכולוגיה בספורט, וייעוץ.

קריירת היוטיוב

מרבלס הוציאה סרטון ב-2010 תחת הכותרת "איך לעבוד על אנשים כך שיחשבו שאתם נראים טוב". לסרטון זה היו יותר מ-5.3 מיליון צפיות בשבוע הראשון. הסרטון שלה "איך להימנע מלדבר עם אנשים שאתה לא רוצה לדבר איתם" הגיע לכתבות ב"ניו-יורק טיימס" ול"חדשות ABC" באוגוסט 2011. בסרטון טענה כי "נמאס לי מבחורים שחושבים שרק בגלל שבאתי למועדון, או נשף, או בר, אומר שאני רוצה שאיברי המין שלהם יגעו בי מאחורה". לסרטון יש כ-35 מיליון צפיות נכון ל-19 באפריל 2016. היא מעלה סרטונים חדשים כל רביעי או חמישי. הכינוי שלה "ג'נה מרבלס" באה מהתלונה של אמה שכשמחפשים את שם המשפחה "מורי" בגוגל, מוצאים רק סרטונים של ג'נה. אמה של ג'נה הייתה מובטלת בתקופה שהסרטון הראשון של בתה החל להיות ויראלי, והיא הייתה מודאגת שתידחה על ידי מעסיקים בחיפוש עבודה, כי הם לא יאהבו את תוכן הסרטון. השם מרבלס בא מהשם של הכלב שלה, מר. מרבלס. 
נכון ל-3 ביוני 2017, לערוץ הראשי שלה יש 17.3 מיליון משתמשים רשומים וכ- 2.3 מיליארד צפיות, בעוד שבערוץ הווידאו-בלוג היומי שלה יש כ- 1.5 מיליון משתמשים רשומים וכ-133 מיליון צפיות.
הדר בית"ר

הדר בית"ר היא התנחלות לא מוכרת, בתחומי העיר ביתר עילית.
היישוב שנמצא באזור ביתר העתיקה, קרוי על שמה, על שם תנועת בית"ר ומרמזת בשמה את ערך ה"הדר" שבו זאב ז'בוטינסקי דגל.

היסטוריה

ביתר עילית הוקמה ביוזמה פרטית של יזם בשם ג'ו (יוסף) רוזנברג, עולה מדרום אפריקה וטייס מתנדב בחיל האוויר הישראלי במלחמת העצמאות. רוזנברג תכנן את היישוב והציג אותו לפני גורמים ממשלתיים בראשית שנות ה-80 של המאה ה-20 כמרכז לתנועת בית"ר העולמית. איתר שטחי קרקע מתאימים והצליח לקבל את אישורה של ממשלת ישראל שהחליטה ב-1980 כי היישוב, שתוכנן כפרבר עירוני של ירושלים, יוקם בידי היזם.
רוזנברג לא הצליח לארגן את ההתיישבות במקום, קבוצה קטנה של משפחות דתיות לאומיות של בוגרי ישיבת מרכז הרב ומכון מאיר לחוזרים בתשובה עלתה לקרקע בל"ג בעומר ה'תשמ"ה (קיץ 1985). באופן סמלי, והמקום נקרא אז "הדר ביתר". ההתנחלות לא הצליחה ולא יכלה להתפתח בשל מספר המתנחלים הקטן.

הישוב כיום

פרק זה לוקה בחסר. אנא תרמו לוויקיפדיה והשלימו אותו.
השושלת היגלונית

השושלת היגלונית (בפולנית: Jagiellonowie; בליטאית: Jogailaičiai; בבלרוסית: Ягелоны; בהונגרית: Jagelló; בצ'כית: Jagellonci) הייתה שושלת מלוכה ממוצא ליטאי, ששלטה באיחוד פולין ליטא בין השנים 1386 עד 1572, חבריה נשאו בתואר מלך פולין, הדוכס הגדול של ליטא (בשנים 1377–1392 ו-1440–1572), מלך הונגריה (1440–1444 ו-1490–1526) ומלך בוהמיה (1471–1526). השושלת הייתה שושלת המלכים העיקרית ששלטה בפולין-ליטא והביאה אותה לשיא התפשטותה הגאוגרפית.
ראשיתה של השושלת במלך ולדיסלב השני יגיילו, שכונה יוגליה. ב-1385, בעודו הדוכס הגדול של ליטא המיר את דתו מנצרות יוונית-אורתודוקסית לנצרות קתולית ונשא לאישה את ידוויגה, מלכת פולין והיה בכך למלך פולין הראשון מהשושלת. במסגרת זו כוננה בקרקוב אוניה פרסונלית בין פולין לליטא, בראשות מונרך מהשושלת היגלונית, השולט על שתי הישויות המדיניות.
סוף השושלת בא עם מותו של זיגמונט השני אוגוסט ללא יורשים ב-1572.
טבחמלה

טָבַּחמֶלָה (בגאורגית: ტაბახმელა) הוא כפר היסטורי שנמצא כיום ברובע דידגורי בטביליסי גאורגיה. פירוש שם הכפר "האגם היבש" ("ტბა" - "טבּא" פירושו אגם; "ხმელი" - "חמֶלי" פירושו יבש).
הכפר נזכר לראשונה בכתובים ככפר בין מעיינות ששימש כמעון קיץ של תמר המלכה. במעונה בכפר ילדה תמא את בנה ויורשה גיאורגי לשה. זה גם היה המקום בו נפטרה תמר. בכפר מתקיימים מספר פסטיבלים דתיים במהלך השנה שהעיקרית ביניהם הוא "יום המלך הקדוש תמר" החל ב-14 במאי. החג נקרא גם "תָמַרוֹבָּה" על שמה של תמר.
מהמחצית השנייה של המאה ה-18 הייתה שייכת למשפחת התאוואדים (דרגת אצולה גאורגית), סולור'אשווילי (სოლოღაშვილი).
בתקופת פלישת הצבא האדום לגאורגיה, ב-17 בפברואר 1921, התקדמו, דיוויזיות של חיל רגלים וחיל פרשים של הצבא האדום, כשהם נתמכים במטריה אווירית, כ-15 ק"מ דרום-מערבית לטביליסי. הפסגה האסטרטגית של קוג'ורי וטבחמלה עברה מיד ליד בשלושת הימים שבין 18 בפברואר - 20 בפברואר, כאשר הכוחות הגאורגים, תחת פיקודו של גיאורגי מזניאשווילי, סבבו בסופו של דבר לאחור, ויחידות הצבא האדום, אשר סבלו מאבידות כבדות, החלו להתקבץ במטרה להדק את המעגל העוטף את טביליסי.
כתובת IP

כתובת IP היא מספר חד-חד-ערכי המשמש לזיהוי נקודות קצה, כגון מחשב, ברשתות תקשורת שבהן משתמשים בפרוטוקול התקשורת IP, כגון רשת האינטרנט.
הכתובת היא שדה מספרי באורך קבוע המשמש לזיהוי יחיד של נקודת קצה כלשהי המתקשרת בפרוטוקול התקשורת IP. נקודת קצה יכולה להיות מחשב ברשת, ציוד קצה כגון מדפסות, כוננים ועוד. גם לנתבי הרשת כתובות משלהם לשם בקרה וקביעת תצורה. לכל נקודת קצה ברשת משויכת כתובת IP ייחודית, וכך ניתן לשלוח אליה או לקבל ממנה מידע בצורה מזוהה.
יש המכנים את כתובת הIP של מחשב "תעודת הזהות של המחשב", אם כי תיאור זה הולם יותר כתובת MAC, מאחר שכתובת IP לא קבועה, וייתכנו 2 מחשבים עם אותה כתובת IP במידה והם לא מחוברים לאותה הרשת.
כתובת IP ניתנת להשמה בצורה ידנית או להקצאה אוטומטית על ידי שרת DHCP, ולכן היא מכונה "כתובת לוגית", בשונה מכתובת MAC, המכונה "כתובת פיזית", שכן היא ניתנת לציוד בשעת הייצור.
כתובות IP מחלקות את הרשת בצורה היררכית כך שניתן לפנות לא רק לנקודת קצה אלא אף לרשת משנה (תת רשת) לצורך שליחת הודעה או ניתוב מרשת לתת רשת. התרגום בין כתובת נקודת הקצה לבין כתובת תת-הרשת בה היא נמצאת מבוצעת על ידי מסכות רשת.
מגבלת כמות הכתובות שהיו קיימות על-פי גרסה 4 של פרוטוקול ה-IP, מובילה למעבר אל גרסה 6 שלו, המאפשר לחלק יותר כתובות IP.

חלוקה למחלקות בכתובות IPv4

נהוג לחלק את כתובות ה-IPv4 לחמש מחלקות. ב-IPv6 לא קיים מנגנון זה.

מחלקה A

כוללת את כל הכתובות שבהן המספר הראשון הוא בין 1 ל-126. הרשתות במחלקה זו מוגדרות כך שהרשת מיוצגת על ידי המספר הראשון (שמונה הסיביות הראשונות), והמחשב מיוצג על ידי שלושת המספרים הנותרים (24 הסיביות הנותרות). קיימות רק 127 רשתות שונות במחלקה A, אך כל אחת מהן יכולה להכיל 2 בחזקת 24 (מעל 16 מיליון) מחשבים. מכיוון שכך, רשתות ממחלקה A מוקצות למדינות או לספקיות אינטרנט גדולות במיוחד.

מחלקה B

כוללת את כל הכתובות שבהן המספר הראשון הוא בין 128 ל-191. הרשתות בה מוגדרות כך שהרשת מיוצגת על ידי שני המספרים הראשונים (16 הסיביות הראשונות), והמחשב מיוצג על ידי 2 המספרים האחרונים (16 הסיביות האחרונות). קיימות 16,384 רשתות שונות במחלקה B, וכל אחת מהן יכולה להכיל עד 65,534 מחשבים. רשתות ממחלקה B מוקצות לחברות גדולות ובינוניות.

מחלקה C

כוללת את כל הכתובות שבהן המספר הראשון הוא בין 192 ל-223. הרשתות בה מוגדרות כך שהרשת מיוצגת על ידי שלושת המספרים הראשונים (24 הסיביות הראשונות), והמחשב מיוצג על ידי המספר האחרון (8 הסיביות האחרונות). קיימות 2,097,152 רשתות שונות במחלקה C, וכל אחת מהן יכולה להכיל עד 256 מחשבים. רשתות ממחלקה C מוקצות לחברות וארגונים קטנים בדרך כלל.

מחלקה D

כוללת את כל הכתובות שבהן המספר הראשון הוא בין 224 ל-239. מחלקה D הוגדרת לצורכי מחקר וניסוי של שידור נתונים לקבוצות (broadband וgroupband). כיום משמשת לתקשורת Multicast - שידור ממחשב בודד למספר מחשבים בו זמנית. השדר יוצא פעם אחת ממחשב המקור ומגיע לכל מחשבי היעד. בשיטה זו לא לכל מחשב יש כתובת, אלא לכל שירות התומך ב-Multicast, ולכל שירות יש כתובת זהה במחלקה D, כלומר כל המחשבים מאזינים לכתובת המסוימת של השירות, בנוסף לכתובת ה-IP הרגילה שלהם. שימוש לדוגמה ניתן לראות בשרתי WINS של מיקרוסופט Windows 2000. משמש בעיקר לאפליקציות של שיחות ועידה בווידאו.

כתובות IP מיוחדות

ישנם מספר טווחים שנקבעו לשימושים מיוחדים:
רטינובלסטומה

סימנים

הסימן האופייני ביותר לרטינובלסטומה הוא השתקפות לא תקינה של הרשתית כפי שהיא נראית דרך האישון. על פי רוב, הרשתית רחוקה מן האישון ולכן איננו רואים אותה דרך האישון כלל ( אישון שחור תקין). ברטינובלטומה רקמת הרשתית גדלה עקב התהליך הממאיר ומתקרבת לקדמת העין. עקב כך, אור שנכנס לחלל העין דרך האישון מוחזר החוצה בעוצמה גבוהה יותר ואנו נראה "אישון לבן",  המונח המקצועי של תופעה זו נקרא Leukocoria. סימנים נוספים הם ירידה באיכות הראייה, עין אדומה, מגורה, ופזילה. כאשר הממאירות אינה מטופלת לאורך זמן אנו נראה הגדלה של גלגל העין עקב תהליך תופס מקום שיוצר הגידול.

אפידימיולוגיה

רטינובלסטומה היא ממאירות העיניים השכיחה בקרב ילדים אך בכל זאת נדירה ומופיעה אחת ל 16,000 עד 18,000 לידות. המחלה מתפלגת באופן אחיד בין גברים לנשים. שכיחות המחלה אינה מושפעת  משייכות לקבוצה אתנית כזו או אחרת, מעמד סוציו-אקונומי או חשיפה לגורמים גורמים סביבתיים.

אטיולוגיה

מוטציה בכרומוזום 13, בגן הקרוי RB1 הוא הגורם לרטינובלסטומה. הקוד הגנטי המצוי בכרומוזומים, מכתיב לתא את סוגי החלבונים שעליו לייצר ואת רמת התבטאותם בתא. פגיעה בגן RB1 (אובדן הטרוזיגוטיות) תגרור פגיעה בחלבון הקושר את פקטור השיעתוק, E2F. החלבון הקושר את E2F, מונע ממנו להיקשר ל DNA ולשעתק גנים הקשורים לחלוקת התא. פגיעה בחלבון זה גורמת לחוסר בקרה על תהליך השעתוק ולבסוף מתבטא בגידול סרטני. על מנת שהמחלה תתפרץ דרושה מוטציה בשני ההעתקים של גן RB1 שנמצאים בכל אחד מכרומוזומי 13. החולים ברטינובלסטומה מתחלקים לשתי קבוצות :  מקרים תורשתיים ומקרים שאינם תורשתיים (germline או non-germline ). במקרים התורשתיים אחד מעותקי RB1 הוא פגום בכל אחד ואחד מתאי הגוף וכל שדרוש כדי שתפרוץ המחלה הוא מוטציה אקראית יחידה נוספת בכרומוזום המקביל. מכיוון שכך, ילדים שהם germline כמעט בוודעות יפתחו את המחלה, ועל פי רוב היא תתבטא בגיל צעיר יותר, עד שנה. חולים תורשתיים נוטים לפתח גידולים רב מוקדיים ובשתי העיניים. במקרים תורשתיים הילד בדרך כלל יורש את הגן עם המוטציה מאחד ההורים, אך לא בהכרח, המוטציה יכולה להתרחש בזמן ההפריה של הביצית וכך החולה יכול להוריש את הגן לצאצאיו למרות שלא ירש אותו מהוריו.
על מנת שתתפתח המחלה בחולים שאינם תורשתיים צריכה להתפתח מוטציה בגן RB1 באופן אקראי בשתי כרומוזומי 13 שבאותו תא ברשתית. תסריט זה נדיר יותר, ובהסתברות נמוכה יותר קורה בשתי העיניים בו זמנית. חולים לא תורשתיים נוטים לפתח רטינובלסטומה חד מוקדית בעין אחד בלבד.
קרל-היינץ קורבל

קריירת מועדונים

קורבל החל לשחק בקבוצה הבוגרת של איינטרכט פרנקפורט בשנת 1972 כאשר היה בן 18, ונשאר בה 19 עונות ברציפות. בתקופה זו זכה ארבע פעמים בגביע הגרמני, ופעם אחת בגביע אופ"א בשנת 1980, לאחר ניצחון במפגש כפול מול בורוסיה מנשנגלאדבך בגמר. בשנת 1991 פרש קורבל ממשחק פעיל, לאחר שכבש 45 שערים ב-602 הופעות.

קריירה בינלאומית

לקורבל שש הופעות במדי נבחרת גרמניה המערבית, אך הוא מעולם לא שיחק בטורניר גדול.

קריירת אימון

קורבל אימן בין השנים 1995 ו-1996 באיינטרכט פרנקפורט, ואחר כך במועדוני חובבים. נכון לשנת 2015, קורבל הוא מנהל האקדמיה לכדורגל של איינטרכט פרנקפורט, ובבעלותו חנות למוצרי ספורט בעיר הולדתו דוסנהיים.
הר אנדרומדה (איי סנדוויץ' הדרומיים)

מקור השם

שמו של ההר ניתן לו על ידי ועידת שמות האתרים האנטארקטית של הממלכה המאוחדת בשנת 1971, לצד הר פרסאוס הסמוך, שניהם על שם גיבורי המיתולוגיה היוונית פרסאוס ואנדרומדה.
רימון הזהב

תקציר העלילה

הסרט נפתח בשנות השבעים של המאה העשרים. זמרת ישראלית (אחינועם ניני) ממוצא תימני עורכת חזרות לקראת מופע גדול שלה שיתקיים באותו ערב בבריכת הסולטאן, בירושלים. בפאתי האולם יושב ערבי זקן שמתבונן בה, היא ניגשת אליו ובשיחה שמתפתחת ביניהם הוא מספר לה על חייה של מזל, סבתא רבתא שלה, אותה מעולם לא פגשה ונותן לה במתנה את "רימון הזהב" - תכשיט העובד מדור לדור במשפחתה.
מזל (הדר עוזרי), גדלה במשפחה יהודית בצנעא שבתימן לאב צורף במקצועו (מתי סרי). בהיותה בת ארבע עשרה, בשנת 1887, היא מתחתנת עם עזרא (אופיר נהרי), שלומד מאביה את מקצוע הצורפות. מיד אחרי כן הם עולים לארץ ישראל, ביחד עם יהודים נוספים מארצם. הם מתיישבים בירושלים ושם נתקלים בעוינותה של העדה האשכנזית ושל הערבים בעיר.
מזל (כעת מגלמת אותה גלית גיאת) ועזרא פותחים חנות קטנה בה הם מוכרים תכשיטים מעשי יד שעזרא מכין. לזוג נולדים שני ילדים. יום אחד עזרא נהרג מסוס דוהר ומזל פונה להכין תכשיטים מלאכת יד במקום בעלה, עיסוק שהיה אסור על נשים בתימן ואותו למדה מבעלה ומאביה תוך כדי צפייה בהם.
נכדה של מזל, מתי (מתי אטלס), הוא לוחם מחתרת יהודי הנלחם בבריטים ומעלה לארץ ישראל יהודים בעלייה בלתי לגלית ונישא לבחורה ניצולת שואה. הסרט מסתיים בירושלים לאחר הקמת מדינת ישראל, בה מזל המבוגרת (תמנע בראואר), חוגגת עם משפחתה.
יועץ בכיר לנשיא ארצות הברית

היסטוריית המשרה

בשנת 1993 לפני ההסדר, עמדתו של "יועץ בכיר" היה שם המשמש למטרות שונות אחרות. דוגמאות רבות לתפקיד קיימות גם בכל המחלקות המנהלות ובסוכנויות העצמאיות של הסניף. לדוגמה, מינהל המזון והתרופות כולל משרה הנקראת היועץ הבכיר למדע. אגף הפנים כולל, למשל, יועץ בכיר לענייני אלסקה.
קוד מזהה בינלאומי

קוד מזהה בינלאומי הוא שם כולל לשיטות סיווג למסמכים אלקטרוניים ופיזיים הנהוגות בעולם. הקוד מופיע כחלק מציטוטי מקורות במאמרים, בוויקיפדיות שונות ובכל מקום אחר בו חשוב לדייק בהפניה למקור, בדרך כלל עקב זכויות יוצרים.
2 Brothers On The 4th Floor

קריירה מוזיקלית

ההרכב נוסד בשנת 1990 על ידי שני אחים – המפיקים המוזיקליים בובי ומרטין בור. הלהיט הראשון של ההרכב "Can't Help Myself" הצליח להביא את ההרכב למקום הרביעי במצעד הסינגלים ההולנדי. בתחילה, במהלך ההופעות החיות של הלהקה, שני האחים נהגו להופיע לצד הראפר "Da Smooth Baron MC" והזמרות פגי "הדוכסית" וגייל רובינסון. בשנת 1991 החלו האחים להופיע באופן קבוע עם הראפר רנה פיליפס (D-Rock) והזמרת דזירה מאנדרס (Des'Ray)
ההצלחה הרבה ביותר של ההרכב התרחשה בשנת 1994 כאשר ההרכב הוציא לשווקים את הסינגל " Dreams (Will Come Alive)" אשר הגיע למקום הראשון במצעד הסינגלים ההולנדי.
בשנים הבאות ההרכב הוציא לשווקים מספר סינגלים שזכו להצלחה מעטה יחסית.  משנת 1998, ההצלחה של הלהקה החלה לדעוך ובעקבות כך, בשנת 2002 הלהקה התפרקה. 
בשנת 2008 הזמרת דזירה מאנדרס והראפר רנה פיליפס חזרו להופיע יחד.
כריסטין ברנסקי

ביוגרפיה

ברנסקי נולדה בעיר באפלו שבניו יורק שבארצות הברית למשפחה נוצרית ממוצא פולני. הוריה הם וירג'ניה (לבית מזורווסקי) ולוסיאן ברנסקי.
ברנסקי היא בת למשפחה פולנית-אמריקנית; אביה היה עורך עיתון מהגרים, וסביה היו שחקנים בפולין. היא למדה בבית הספר לאומנויות הבמה "ג'וליארד".

תיאטרון

זכתה לחשיפה הראשונה שלה בשנת 1984 כאשר זכתה בפרס טוני על הופעותה במחזה של טום סטופארד "הדבר האמיתי" לצידם של גלן קלוז וג'רמי איירונס.
בשנת 1989 זכתה בפרס הטוני השני שלה על תפקידה במחזה הבדיוני של ניל סיימון "שמועות".

טלוויזיה

ברנסקי זכתה להכרת הקהל באמצע שנות ה-90 בעקבות תפקידה בסיטקום "סיביל" בתור מריאן ת'רופ, חברתה האלכוהוליסטית של השחקנית סיביל שרידן (סיביל שפרד).
על הופעותייה בסדרה קיבלה ברנסקי את פרס אמי לשחקנית המשנה הטובה ביותר בסדרה קומית, פרס גילדת שחקני המסך ושתי מועמדויות לפרס גלובוס הזהב.
ב-1999 הועמדה לפרס אמי על שתי הופעות האורח שלה בסדרה הקומית "פרייז'ר".
הועמדה בין השנים 2009 ל-2010 לשני פרסי אמי על הופעות אורח מוצלחות בסדרה "המפץ הגדול". בשנת 2011 הועמדה בפעם השמינית בקריירה לפרס על תפקידה בתור דיאן לוקהארט, תומכת עורכות הדין בסדרת הדרמה של רידלי וטוני סקוט "האישה הטובה (סדרת טלוויזיה)". בשנת 2017 שיחקה בסדרת הבת של ״האישה הטובה״, ״הטובות לקרב״, בדמותה של דיאן לוקהרט.

קולנוע

ב-1986 התפרסמה ברנסקי לראשונה כשחקנית קולנוע בדרמה הארוטית "תשעה וחצי שבועות של שכרון חושים" בה שיחקה בתפקיד משנה לצידם של מיקי רורק וקים בסינג'ר ובדרמת הפשע הקומית "משפט הנשרים".
בתחילת שנות ה-90 הופיעה בדרמה "תהפוכות הגורל" בתפקיד אנדראה חברתו של האריסטוקרט הבריטי קלאוס ואן בולאוו (ג'רמי איירונס) ובקומדיות "חטופים שכאלה" ו"החיים על פי משפחת אדמס" בתור בקי גריינג'ר, מנהלת מחנה הקיץ אליו נשלחים ילדי משפחת אדמס.
ב-1996 השתתפה בקומדיה "כלוב הציפורים" בתור קתרין ארצ'ר אמו הבילוגית של ואל גולדמן.
ב-1999 שיחקה בקומדיה "שחק אותה סטאר" בתור השחקנית קרול ובדרמה "משחקי פיתוי" בתפקיד באני אמה של הסטודנטית סיסיל קלדוול (סלמה בלייר).
בשנת 2000 זכתה ברנסקי לפרסום רב כאשר שיחקה בפנטזיית חג המולד המצליחה "הגרינץ'" בתפקיד מרתה מיי וובייר, אהובתו של הגריניץ' (ג'ים קארי) ובת זוגו של ראש עריית "Who-ויל" אוגוסטוס מיי (ג'פרי טמבור).
ב-2002 הופיעה בדרמה המוזיקלית "שיקגו" בתפקיד העיתונאית מרי סאנשיין ובקומדיה "הגורו" בתור צ'אנטל אמה של לקסי (מריסה טומיי).
ב-2006 שיחקה ברנסקי בקומדיה המוזיקלית שוברת הקופות "מאמא מיה!" בתפקיד טניה חברתה של דונה שרידן (מריל סטריפ).
ב-2010 שיחקה בקומדיית האקשן "אקסית במצור" בתור קיטי אמה של הכתבת ניקול הארלי (ג'ניפר אניסטון).

חיים אישיים

לברנסקי שתי בנות מהשחקן והמחזאי מת'יו קוולס לו הייתה נשואה משנת 1983 עד מותו ב-22 במאי 2014.
די ולט

היסטוריה

ב-2 באפריל 1946, סמוך לאחר תום מלחמת העולם השנייה הקימו שלטונות הכיבוש הבריטיים בהמבורג את ה"די ולט". העיתון יועד על ידם מלכתחילה לאינטליגנציה הגרמנית ולאו דווקא לקהל הרחב. למרות זאת, תחת ידם הוא הצליח להגיע בשיאו לתפוצה של כמיליון גליונות מדי יום. אקסל שפרינגר קנה את העיתון ב-1953 תמורת 2 מיליון מרק, מחיר גבוה יחסית, שנבע מהתפוצה המכובדת. תחת הנהגתו הפכה נטייתו הליברלית המקורית של ה"די ולט", לנטיה קצת יותר שמרנית מבחינה פוליטית, כלכלית וחברתית.
בסוף שנות השישים היה העיתון, כמו הוצאת אקסל שפרינגר כולה, מטרה להתקפות משמאל, עקב התנגדותו ל"מרד הסטודנטים". במחצית הראשונה של שנות השבעים אף הותקפה הקבוצה פיזית על ידי ארגון הטרור באדר מיינהוף (סיעת הצבא האדום).
ב-1975 עבר ה"די ולט" לבון, וב-1993, לאחר איחוד גרמניה עברו משרדיו הראשיים, כמו משרדי הקבוצה כולה לברלין. ב-2001 הועברו לברלין גם משרדי עיתון יום א' של ה"די ולט" - Welt am Sonntag.

"די ולט" כיום

בשנת 2011 הייתה תפוצת העיתון כ-209,000 עותקים. הוא נקרא כיום בכ-130 מדינות ברחבי העולם ויש לו שלוש מהדורות אזוריות שונות בגרמניה: ברמן, המבורג וברלין. זהו העיתון הרביעי בתפוצתו בגרמניה לאחר ה"בילד", "פרנקפורטר אלגמיינה צייטונג" (Frankfurter Allgemeine Zeitung) וה"זודויטשה צייטונג". החל מ-1995 ניתן לקרוא אותו גם באינטרנט. כמו כן, החל מ-2004 יוצאת גם מהדורה יומית מצומצמת בשם "די ולט קומפקט" המיועדת לקהל צעיר יותר. "די ולט" יוצא לאור מדי יום, למעט ימי א', שבהם מופיעה במקומו מהדורה שבועית של Welt am Sonntag.
מבחינה כלכלית נחשב העיתון כיציב יחסית. בעבר נאלצה הוצאת אקסל שפרינגר לממן את הפסדיו מתוך רווחי העיתון האח, הפופולרי אך גם העממי יותר, "בילד".

אהדה מובהקת לישראל

כמו כל עיתוני קבוצת אקסל שפרינגר גם ה"די ולט" מביע בהתמדה עמדות פרו ישראליות. אחד מעקרונות היסוד עליהם מתחייב כל עיתונאי המועסק בקבוצה הוא לפעול למען פיוס עם העם היהודי והגנה על זכויותיה של מדינת ישראל. ב-2010 אף קיימה הנהלת הקבוצה ישיבה מיוחדת בישראל להפגנת תמיכתה זו. קבוצות שמאל ואסלאם רדיקלי שונות האשימו עקב כך את הקבוצה שהיא "שופרה של הציונות" והן מנסות להטיל חרם על עיתוני הקבוצה, בדרך כלל ללא הצלחה רבה.